**Ministru kabineta noteikumu projekta "Noteikumi par valsts atbalsta programmu energoefektivitāti paaugstinošu pasākumu īstenošanai" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Energoefektivitātes likuma 7.panta 6.daļai, 2017.gada 25.aprīļā Ministru kabineta noteikumu Nr. 221 “Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu” 18.punktam un Energoefektivitātes fonda nolikumam ir izstrādāts Ministru kabineta noteikumu projekts “Noteikumi par valsts atbalsta programmu energoefektivitāti paaugstinošu pasākumu īstenošanai” (turpmāk – noteikumu projekts).Projekta mērķis ir noteikt kārtību, kādā tiek īstenota valsts atbalsta programma energoefektivitāti paaugstinošu pasākumu īstenošanai no Valsts energoefektivitātes fonda līdzekļiem, nosakot atbalstāmās darbības, atbalsta saņēmēju loku un prasības atbalsta saņemšanai ar mērķi veicināt sabiedrības un komersantu izpratni par energoefektivitātes jautājumiem, energoefektivitātes pasākumu veikšanu, kā arī brīvprātīgu vienošanos par energoefektivitātes uzlabošanu slēgšanu ar komersantus pārstāvošām organizācijām. Tiesību akts stāsies spēkā līdz ar tā pieņemšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Noteikumu projekts izstrādāts, pamatojoties uz Energoefektivitātes likuma 7.panta sesto daļu, 2017.gada 25.aprīļā Ministru kabineta noteikumu Nr. 221 “Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu” 18.punktu un Energoefektivitātes fonda nolikumu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Energoefektivitātes likums (turpmāk – Likums) nosaka, ka lielajiem uzņēmumiem ir pienākums veikt regulāru energoauditu un lielajiem elektroenerģijas patērētājiem – ieviest energopārvaldības sistēmu, veikt vismaz trīs energoefektivitāti uzlabojošus pasākumus un ziņot Ekonomikas ministrijai par energoefektivitātes uzlabošanas pasākumu rezultātā sasniegto enerģijas ietaupījumu. Lielajiem elektroenerģijas patērētājiem, kas attiecīgo pienākumu neīsteno, saskaņā ar Likuma 13.panta otro daļu, ir piemērojama energoefektivitātes nodeva. Minēto nodevu administrē Ekonomikas ministrija, kas nodrošina, ka vismaz 90 procenti no nodevas ieņēmumiem valsts budžetā tiek ieskaitīts Valsts energoefektivitātes fondā (turpmāk – VEEF). Saskaņā ar Likuma 7.panta 5.daļu VEEF līdzekļi izmantojami valsts atbalsta programmu īstenošanai šādās jomās:* obligātā enerģijas galapatēriņa mērķa sasniegšana;
* sabiedrības informēšanas un izglītošanas pasākumi energoefektivitātes jomā.

2018.gadā VEEF iemaksātas nodevas 180 tūkst. eiro apmērā un tiek prognozēts, ka VEEF 2019. gadā varētu tikt iemaksātas nodevas aptuveni 2,5 milj. eiro apmērā, un 2020.gadā – 1,4 milj. eiro apmērā. Tā kā VEEF iemaksātos līdzekļus atļauts izmantot noteiktu mērķu sasniegšanai, Ekonomikas ministrija ir izstrādājusi noteikumu projektupar attiecīgā finansējuma izlietošanas kārtību. Kā galvenā problēma jādefinē maza uzņēmēju aktivitāte energoefektivitātes pasākumu ieviešanā, neskatoties uz to, ka jau šobrīd ir pieejamas dažādas atbalsta programmas energoefektivitātes atbalstam. Viens no problēmas cēloņiem ir saistīts ar to, ka uzņēmumi nesaskata ieguvumus savas produktivitātes un konkurētspējas celšanā, kurus var veicināt energoefektivitāte. Saskaņā ar rūpniecības sektora *Ex-ante* ziņojumu, vidēji tikai 4% no ražošanas izmaksām ir saistītas ar enerģiju, kas savukārt nemotivē īstenot energoefektivitātes pasākumus, kuriem ir ilgs atmaksāšanās periods. Savukārt kā liecina Latvijas tirdzniecības un rūpniecības kameras (turpmāk – LTRK) pētījums[[1]](#footnote-1), 70% aptaujāto uzņēmumu enerģijas izmaksas ir uzņēmuma valdes dienaskārtībā. 68,8% aptaujāto uzņēmumu atzinuši, ka veic energoefektivitātes pasākumus, lai samazinātu enerģijas izmaksas, vienlaikus 27% aptaujātie uzņēmēji atzinuši, ka enerģijas izmaksas neveido būtisku daļu to pārstāvētā uzņēmuma izmaksām. Tas, ka enerģijas izmaksas nav būtiska izmaksu daļa, nemotivē uzņēmējus vairāk domāt par energoefektivitātes pasākumiem. Viens no aspektiem, kas kavē energoefektivitātes pasākumu ieviešanu uzņēmumos ir tas, ka energoefektivitātes pasākumu īstenošanai ir nepieciešamas lielas sākotnējās investīcijas, kuras lielākajā daļā gadījumu atmaksājas ilgtermiņā, līdz pat 20 gadiem. Energoefektivitātes pasākumu uzlabošanas projektu izmaksas bieži vien sasniedz līdz pat 1 milj. eiro. Tomēr visas nepieciešamās investīcijas ar pašu līdzekļiem un esošajiem atbalsta instrumentiem nav iespējams segt. Aspekts, kas negatīvi ietekmē energoefektivitātes paaugstināšanas projektu aktivitāti, ir arī enerģijas patērētāju pieredzes un zināšanu trūkums energoefektivitātes paaugstināšanā un energopārvaldības sistēmu ieviešanā. Tas galvenokārt attiecas uz mikro, mazajiem un vidējiem uzņēmumiem, kas saistībā ar finansiālajiem un lietderības apsvērumiem nepiesaista enerģētikas speciālistus uz pilnu darba slodzi. Vienlaikus atbilstoši informatīvajā ziņojumā “Latvijas Enerģētikas ilgtermiņa stratēģija 2030 – konkurētspējīga enerģētika sabiedrībai” norādītajam, nereti saskaramies ar enerģijas patērētāju ekonomiski nepamatotu rīcību, izvēloties siltuma ražošanas metodi, neveicot finansiāli izdevīgus ēku energoefektivitātes veicināšanas pasākumus, kā arī izvēloties nesamērīgi lielus, neefektīvu tehnoloģiju transporta līdzekļus un citas iekārtas situācijās, kur tas nav nepieciešams. Minētā rīcības ir pašu patērētāju izvēle, tomēr katra minētā izvēle ietekmē nacionālo un ES energoefektivitātes mērķu sasniegšanu un kopējo ieguvumu gan no izmaksu, gan no vides piesārņojuma perspektīvas, kas ir īpaši svarīgi gadījumos, ja investīcijas tiek veiktas no publiskiem līdzekļiem. Īpaša ietekme uz problēmu ir zināšanu trūkumam vadības līmenī, jo tieši vadības līmenis ir tas, kurā tiek lemts par uzņēmumā veicamajiem attīstības pasākumiem un veicamajiem ieguldījumiem. Komersantiem prioritāte ir tūlītējas peļņas gūšana, nevis energoefektivitāte, kas ir rezultāts tam, ka komersantiem trūkst izpratnes par to, ka energoefektivitātes pasākumi nesīs labumu ilgākā laika termiņā. Kā arī komersanti neuzticas trešajām pusēm (ESKO, energoauditoriem un tml.), tehnoloģijām un energoefektivitātes pasākumu rezultātam. Kā minēts informatīvajā ziņojumā “Latvijas Enerģētikas ilgtermiņa stratēģija 2030 – konkurētspējīga enerģētika sabiedrībai”, šādu rīcību ir iespējams mainīt, izglītojot patērētājus, kā arī ar informācijas pieejamības, valsts/pašvaldību īstenotu paraugprojektu un fiskālo instrumentu palīdzību. Vienlaikus jārēķinās, ka sabiedrības uzskatu maiņa ir ilgtermiņa process. Šo nepilnību novēršanai ir nepieciešams sniegt atbalstu energoefektivitātes paaugstināšanas programmas ietvaros, stimulējot energopārvaldības sistēmu vai līdzvērtīgu energoefektivitātes paaugstināšanas pasākumu (energoauditu) ieviešanu uzņēmumos atbilstoši uzņēmumu specifikai un darbības formai un lielumam, kā arī uzlabojot uzņēmumu darbinieku zināšanu līmeni energoefektivitātes jomā un izpratni par energoefektivitātes pasākumu nozīmi. Tomēr, kā rāda pētījumi, ar dažādiem izglītojošiem un informatīviem pasākumiem iespējams ne tikai uzlabot sabiedrības zināšanas par dažādām tehnoloģiskām iekārtām un energoefektīviem risinājumiem, bet arī mainīt sabiedrības uzvedību un ikdienas paradumus. Vēl viens iemesls tam, ka uzņēmumos energoefektivitātes pasākumi netiek ieviesti aktīvāk, ir tāds, ka Likums un tā prasības aptver mazu daļu no uzņēmumiem – šobrīd normatīvais regulējums nosaka prasības lielajiem uzņēmumiem un lielajiem elektroenerģijas patērētājiem[[2]](#footnote-2), kas sastāda nelielu daļu no kopējā uzņēmumu skaita Latvijā. Pēc Ekonomikas ministrijas rīcībā esošās informācijas, Latvijā ir 233 lielie uzņēmumi un 1010 uzņēmumi, kas ir lielie elektroenerģijas patērētāji, attiecīgi kopējais uzņēmumu skaits, kam Likums nosaka prasības, ir aptuveni 1243 uzņēmumi jeb tikai nedaudz vairāk kā 1% no kopējā aktīvo komercsabiedrību skaita[[3]](#footnote-3). Pārējiem uzņēmumiem nav normatīvā regulējuma, kas veicinātu energoefektivitātes pasākumu ieviešanu. Līdz ar to nepieciešams izstrādāt atbalsta mehānismu, lai brīvprātīgi motivētu energoefektivitātes pasākumus īstenot arī tos komersantus. Kā minēts iepriekš, energoefektivitātes pasākumu īstenošanai ir nepieciešamas lielas sākotnējās investīcijas, kuru atmaksāšanās termiņš var sasniegt pat 20 gadus un izmaksas var pārsniegt 1 milj. eiro. Daudziem uzņēmumiem šādi līdzekļi nav pieejami un līdz ar to projektu finansēšanai tiek izmantoti komercbanku aizdevumi. Savukārt kredītu procentu maksājumi būtiski sadārdzina nepieciešamās investīcijas un vēl vairāk paildzina projektu atmaksāšanās laiku, un līdzekļi, kurus būtu iespējams izmantot investīcijām efektivitātes paaugstināšanai un jaunu darbavietu radīšanai, tiek novirzīti aizdevuma procentu maksājumu segšanai. Tā, piemēram, akciju sabiedrība “Attīstības finanšu institūcija Altum” (turpmāk – sabiedrība “Altum”) jau šobrīd izsniedz aizdevumus tieši uzņēmumu energoefektivitātes paaugstināšanas pasākumiem. Saskaņā ar sabiedrības “Altum” cenrādi MVU izaugsmes aizdevumiem[[4]](#footnote-4), fiksētā likme aizdevumiem uzņēmumu energoefektivitātei komersantiem ir sākot no 5,20%. Savukārt atbilstošio Latvijas Bankas apkopotajai procentu likmju statistikai[[5]](#footnote-5), iekšzemes uzņēmumiem izsniegto kredītu (eiro valūtā) procentu likmes pēdējo gadu laikā ir sarukušas, 2014.gadā vidējā likme bija 3,56%, 2015.gadā 3,23%, 2016.gadā jau samazinājās zem 3% un sasniedza 2,73%, bet 2017.gadā vidējā likme bija 2,67%, savukārt pēc Latvijas Bankas apkopotās informācijas, 2018.gada pirmajos divos ceturkšņos likmes ir palielinājušās, attiecīgi 1.ceturksnī 2,90%, bet 2.ceturksnī 3,42%. Bez aizdevumu procentu maksājumiem, papildus komersantiem jārēķinās ar citām izmaksām, lai saņemtu pakalpojumu – aizdevumu, piemēram, aizdevuma noformēšanas un izsniegšanas izmaksas, kas, piemēram, ņemot aizdevumu sabiedrībā “Altum”, veido 1,75% no piešķirtās aizdevuma summas. Pamatojoties uz minēto, izstrādāta atbalsta sniegšanas shēma VEEF līdzekļu izmantošanai. Kamēr VEEF iemaksātie līdzekļi ir līdz 600 000 eiro – atbilstoši Energoefektivitātes likuma 7.panta 5.daļas nosacījumiem, tiek īstenoti informatīvi un izglītojoši pasākumi, bet ja VEEF līdzekļu uzkrājums pārsniedz 600 000 eiro, sabiedrība “Altum” atbalsta programmas ietvaros izsniedz arī aizdevuma procentu likmes subsīdijas, ja aizdevums paredzēts energoefektivitāti paaugstinošu pasākumu īstenošanai. Noteikumu projekts paredz, ka valsts atbalsta programmu īsteno sabiedrība “Altum”, kas ir VEEF pārvaldītājs. Noteikumu projekts paredz, ka, kamēr VEEF iemaksātie līdzekļi kopumā nesastāda vairāk kā 600 000 eiro, tiek īstenoti informatīvie un izglītojošie pasākumi ar mērķi veicināt sabiedrības un komersantu izpratni par energoefektivitātes jautājumiem. Noteikumu projekts paredz dažāda veida pasākumus, lai nodrošinātu informācijas izplatīšanu par energoefektivitāti – informatīvus un izglītojošus seminārus / apmācības, informatīvas tīmekļa vietnes izveide, dažādu informatīvu izdales materiālu izgatavošana, kampaņu organizēšana un konsultācijas. Atbalsta programmas ietvaros informatīvos pasākumus īsteno Ekonomikas ministrija, mikro, mazais, vidējais vai lielais komersants vai komersantus (mikro, mazais, vidējais vai lielais) pārstāvoša organizācija. Ja uz atbalstu informatīvo pasākumu īstenošanai pretendē komersantus pārstāvoša organizācija, tad tā slēdz brīvprātīgo vienošanos ar Ekonomikas ministriju un ir atbildīga par tajā ietverto nosacījumu izpildi, tai skaitā plānotā enerģijas ietaupījuma sasniegšanu. Sabiedrība “Altum” vienu reizi brīvprātīgās vienošanās termiņa beigās pārliecinās, ka ir izpildīti brīvprātīgā vienošanās nosacījumi. Maksimālais atbalsta apmērs vienam finansējuma saņēmējam informatīvo un izglītojošo pasākumu īstenošanai ir 60 000 eiro.Savukārt, tiklīdz VEEF iemaksāto līdzekļu summa pārsniegs 600 000 eiro, noteikumu projektā paredzēts, ka sabiedrība “Altum” valsts atbalsta programmas ietvaros izsniegs arī aizdevuma procentu maksājumu subsīdiju līdz 5% apmērā no aizdevuma summas, nepārsniedzot komercbankas aizdevuma procentu likmi. Subsīdiju, var saņemt īstermiņa aizdevuma, ilgtermiņa aizdevuma (ilgāk par 12 mēnešiem no līguma noslēgšanas dienas) vai finanšu līzingu investīcijām, kuru mērķis ir īstenot energoefektivitātes pasākumus. Aizdevuma procentu maksājumu subsīdiju var saņemt Latvijas Republikā reģistrēts sīkais, mazais, vidējais vai lielais komersants, tādējādi no atbalsta saņēmēju loka netiek izslēgti arī tie komersanti, kas veikuši nodevas maksājumus un vienlaikus tiek sniegts papildus motivējošs instruments tiem komersantiem, kam Likums nenosaka obligātas prasības. Lai saņemtu aizdevuma procentu likmes subsīdiju, noteikts, ka pēc veiktajām energoefektivitātes investīcijām enerģijas ietaupījumam konkrētajā ražošanas procesā un/vai tehnoloģiskajā procesā, vai ēkas siltumenerģijas patēriņā attiecībā pret aprēķināto enerģijas patēriņu pirms energoefektivitātes pasākumu ieviešanas jābūt ne mazākam kā 15% gadā. Gadījumā, ja atbalsta pretendents viena aizdevuma ietvaros īsteno arī darbības, kas nav saistītas ar energoefektivitātes paaugstināšanu, tas, iesniedzot pieteikumu sabiedrībā “Altum”, sniedz informāciju par aizdevuma līdzekļu izmantošanu, norādot darbību izmaksu sadalījumu. Piešķiramo atbalstu aprēķina proporcionāli izmaksām, kas attiecināmas uz energoefektivitātes paaugstināšanas pasākumiem. Atbalsta programmas ietvaros valsts atbalsts tiek sniegts ar Komisijas Regulu (ES) Nr. 1407/2013 ( 2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk - Komisijas regula Nr. [1407/2013](http://eur-lex.europa.eu/eli/reg/2013/1407/oj/?locale=LV)). Saskaņā ar Komisijas regulā 1407/2013 noteikto, maksimālā atbalsta summa atbalsta saņēmējam viena vienota komersanta līmenī kopā ar attiecīgajā fiskālajā gadā un iepriekšējos divos fiskālajos gados piešķirto *de minimis* atbalstu nepārsniedz 200 000 eiro. Līdz ar to komersantiem ir pienākums reizē ar pieteikumu iesniegt arī uzskaites veidlapu par saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, kurā sniegta informācija par kārtējā gadā un iepriekšējos divos fiskālajos gados piešķirto *de minimis* atbalstu.  |
| 3. Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
|  4. Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atbalsta programmas mērķa grupa ir enerģijas patērētāji.  |
| 2. | Tiesiskā regulējuma ietekme uz tautsaimniecību un administratīvo slogu | Vērtējot atbalsta programmas ieviešanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem atbalsta saņēmējiem, ne atbalsta programmas ieviešanā iesaistītajām institūcijām.Atbalsta programmas ietvaros pieteikumus pieņems un izskatīs sabiedrība “Altum”.Noteikumu projekts paredz pozitīvu ietekmi uz tautsaimniecību, jo ar to tiek nodrošināts finansējums energoefektivitātes pasākumu ieviešanai. |
| 3. | Administratīvo izmaksu monetārs novērtējums | Administrēšanas izmaksas plānots segt no VEEF līdzekļiem.  |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2018) gadu | izmaiņas, salīdzinot ar kārtējo (2018) gadu | izmaiņas, salīdzinot ar kārtējo (2018) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 553 140 | 2 520 000 | 1 449 000 | 1 449 000 |
| 2.1. valsts pamatbudžets | 0 | 553 140 | 2 520 000 | 1 449 000 | 1 449 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X | Nav attiecināms | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts ietekmē valsts budžeta izdevumu daļu. Taču šobrīd precīza ietekme uz valsts budžetu nav nosakāma, jo līdz šim energoefektivitātes nodeva piemērota tikai dažiem komersantiem. Atbilstoši Energoefektivitātes likuma regulējumam minētā nodeva ir maksājama tikai tad, ja komersantam nav iespējams realizēt normatīvajos aktos noteiktās prasības. Attiecīgi šobrīd nav precīzi prognozējams komersantu skaits, uz kuru būs attiecināms nodevas maksāšanas pienākums. Nodevu ieņēmumu apjoms ir atkarīgs no komersantu skaita, un tā pieaugums vai samazinājums nav precīzi prognozējams, jo tas ir saistīts ar komersantu spēju nodrošināt Energoefektivitātes likumā noteikto prasību izpildi. Tāpat prognozējamais nodevas apmērs, kura aprēķināšanas metodika ir atkarīga no dažādiem ietekmējošajiem faktoriem, piemēram, tādiem kā vidējā elektroenerģijas tirgus cena (euro/MWh), pārdotās enerģijas daudzums, izmaksas par ietaupīto enerģijas vienību u.c., var būt mainīgs.Ņemot vērā to, ka nav iespējams precīzi prognozēt ieņēmumus no nodevas, arī izdevumus nav iespējams precīzi noteikt, jo atbalsta programmā pieejamais finansējums ir tieši atkarīgs no iemaksātajām nodevām VEEF. Saskaņā ar Ministru kabineta 2017.gada 11.aprīļa noteikumu Nr. 202 “Noteikumi par energoefektivitātes nodevas apmēru un tās aprēķināšanas, piemērošanas, maksāšanas un kontroles kārtību” (turpmāk – MK noteikumi Nr.202) anotācijā noteikto, tika prognozēts, ka nodevu iemaksas 2018.gadā varētu sasniegt 553 140 eiro (šobrīd faktiski iemaksātais finansējuma apjoms ir aptuveni 180 000 eiro), 2019.gadā – 2 520 000 eiro, bet 2020.gadā – 1 449 000 eiro. Atbilstoši Energoefektivitātes likuma 7.panta trešās daļas 2.punktam 90 % no energoefektivitātes nodevas ieņēmumiem tiks pārskaitīti valsts energoefektivitātes fondam un tā pārvaldītājam sabiedrībai “Altum”. Attiecīgi 10% no energoefektivitātes nodevas ieņēmumiem tiks nodrošināti Ekonomikas ministrijas izdevumu segšanai, kas saistīti ar energoefektivitātes mērķu sasniegšanas uzraudzību, ziņošanas nodrošināšanai, kā arī enerģijas ietaupījumu datubāzes uzturēšanu. Detalizēts Ekonomikas ministrijas izdevumu aprēķins atspoguļots MK noteikumu Nr.202 anotācijā.Savukārt ar noteikumu projektu plānots īstenot valsts atbalsta programmu informatīvo pasākumu īstenošanai un aizdevuma procentu maksājumu subsīdijai, līdz ar to, ņemot vērā daudzveidīgās finansējuma izlietojuma iespējas, tiek prognozēts, ka fonda līdzekļi tiks izlietoti pilnībā. Atbalsta programmu plānots uzsākt 2018.gadā, tādējādi plānots, ka pirmie izdevumi varētu rasties 2018.gadā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem ir norādīts indikatīvi un var tikt precizēts atbilstoši ieņēmumiem no iepriekš minēto nodevu maksājumiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Noteikumu projekts šo jomu neskar.** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek ieviestas Komisijas regulas 1407/2013 prasības.  |
| 2. | Citas starptautiskās saistības | Noteikumu projekts šo jomu neskar.  |
| 3. | Cita informācija | Nav. |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar noteikumu projektu tiek ieviestas Komisijas regulas 1407/2013 prasības. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1407/2013 1.panta 1.punkts | Noteikumu projekta 12.punkts | *Ieviesta pilnībā* | *Neparedz stingrākas prasības* |
| Komisijas regula Nr.1407/2013 | Vispārīga atsauce Noteikumu projekta 30.punktā | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 3.panta 8.punkts un 2.panta 2.punkts | Noteikumu projekta 31.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 3.pants | Noteikumu projekta 33.1. apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 6.panta 4.punkts | Noteikumu projekta 35.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 8.pants | Noteikumu projekta 36.punkts | *Ieviesta pilnībā* | *Neparedz stingrākas prasības* |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| **Noteikumu projekts šo jomu neskar.** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē publicēs informāciju par noteikumu projektu un tā virzību.Noteikumu projekts tiks izsludināts Valsts sekretāru sanāksmē, tā saskaņošanas procesā tiks iesaistīti ieinteresētie sadarbības partneri. |
| 2. | Sabiedrības līdzdalība projekta izstrādē | Noteikumu projekts tiks publicēts Ekonomikas ministrijas tīmekļvietnē |
| 3. | Sabiedrības līdzdalības rezultāti | Noteikumu projekts tiks izsludināts Valsts sekretāru sanāksmē, tā saskaņošanas procesā tiks iesaistīti ieinteresētie sadarbības partneri |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija un sabiedrība “Altum”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorga­nizācija.Noteikumu projekta izpildi nodrošinās sabiedrība “Altum” savas kompetences ietvaros. |
| 3. | Cita informācija | Nav. |

**Ministru prezidenta biedrs,**

**ekonomikas ministrs A. Ašeradens**

**Vīza: Valsts sekretārs Ē.Eglītis**

Brikmane

67013241

Evelina.Brikmane@em.gov.lv

1. http://www.chamber.lv/lv/content/jaunumi/1123 [↑](#footnote-ref-1)
2. Atbilstoši Likuma 10.pantā un 12.pantā noteiktajam, lielajiem uzņēmumiem un lielajiem elektroenerģijas patērētājiem ir pienākums veikt energoauditu vai ieviest sertificētu energopārvaldības sistēmu, vai sertificētu vides pārvaldības sistēmu un ieviest vismaz trīs energoauditā vai energopārvaldības sistēmas vai vides pārvaldības sistēmas ietvaros ierosinātos energoefektivitātes uzlabošanas pasākumus ar vislielāko novērtēto enerģijas ietaupījumu vai ekonomisko atdevi. [↑](#footnote-ref-2)
3. Saskaņā ar Centrālās statistikas pārvaldes datiem, 2016.gadā Latvijā reģistrētas 96 671 aktīvas komercsabiedrības (avots: <http://data.csb.gov.lv/pxweb/lv/uzreg/uzreg__ikgad__01_skaits/SR00111.px/table/tableViewLayout2/?rxid=cdcb978c-22b0-416a-aacc-aa650d3e2ce0>) [↑](#footnote-ref-3)
4. https://www.altum.lv/files/cenradis\_mvu\_v17\_(2).pdf [↑](#footnote-ref-4)
5. https://www.bank.lv/statistika/dati-statistika/procentu-likmju-statistikas-raditaji/galvenas-procentu-likmes [↑](#footnote-ref-5)